En 73-årig mand er død i nat efter at være blevet fundet livløs i Hirtshals Havn onsdag aften.

En 73-årig mand afgik ved døden på Aalborg Sygehus klokken to natten til torsdag. Han blev fundet livløs i Hirtshals havn omkring klokken halv syv onsdag aften. - Man skønner, at han har ligget i vandet fra en halv til en hel time, siger vagtchef Frank Liltorp til TV2/Nord. Ifølge Nordjyllands Politi sejlede den ældre mand rundt imellem skibene på havnen i en oliebåd for at laste olie på skibene. Hvorfor han faldt i vandet, vides endnu ikke. - Der er endnu ikke nogen, der har meldt sig som vidner, siger vagtchef Frank Liltorp til TV2/Nord.